77. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 148 της 16/21 Φεβρ. 1980 (ΦΕΚ Α΄ 42) Περί εγγραφής ερασιτεχνών ποδοσφαιριστών ως επαγγελματιών Ποδοσφαιρικών Ανωνύμων Εταιρειών. Έχοντες υπ’ όψει: α)Τας διατάξεις του άρθρ. 25 παρ. 1 του Νόμ. 879/1979 «περί Ποδοσφαιρικών Ανωνύμων Εταιρειών». β)Τας διατάξεις της υπ’ αριθ. Α.63/3/28856/9.12. 1977 κοινής αποφάσεως του Πρωθυπουργού και Υπουργού Προεδρίας Κυβερνήσεως «περί αναθέσεως αρμοδιοτήτων του Υπουργού Προεδρίας Κυβερνήσεως εις τους παρά τω Υπουργείω Προεδρίας Κυβερνήσεως Υφυπουργούς». γ)Την υπ’ αριθ. 77/1980 γνωμοδότησιν του Συμβουλίου της Επικρατείας, προτάσει του αρμοδίου επί θεμάτων Αθλητισμού Υφυπουργού Προεδρίας Κυβερνήσεως, αποφασίζομεν: Άρθρον μόνον.-Ποδοσφαιρικαί Ανώνυμοι Εταιρείαι, των οποίων ο αριθμός των επαγγελματιών ποδοσφαιριστών εμειώθη συνεπεία θανάτου τινός ή τινών εξ αυτών δύνανται, πέραν της υπό του άρθρ. 13 παρ. 2 του Π.Δ. 551/1979 «περί των κατηγοριών και του αριθμού των ποδοσφαιριστών κατά ποδοσφαιρικήν ανώνυμον εταιρείαν, εγγραφών, μετεγγραφών ή αποδεσμεύσεων αυτών και ρυθμίσεως συναφών θεμάτων» τασσομένης προθεσμίας, να εγγράφουν ως επαγγελματίας ποδοσφαιριστάς αυτών ισαρίθμους ερασιτέχνας ποδοσφαιριστάς οιουδήποτε αθλητικού σωματείου, μετά συναίνεσιν αυτού, εντός ανατρεπτικής προθεσμίας ενός μηνός από της επελεύσεως του συμβάντος, εφαρμοζομένων κατά τα λοιπά των διατάξεων του ως άνω Π.Δ/τος. Κατά την πρώτην εφαρμογήν η ανωτέρω προθεσμία άρχεται από της δημοσιεύσεως του παρόντος. 